SPOLOČNÁ POZÍCIA (ES) č. 12

prijatá Radou 18. júla 2006

na účely prijatia rozhodnutia Európskeho parlamentu a Rady č. .../2006/ES z xx. xx. 2006, ktorým sa zriaďuje Program Spoločenstva v oblasti zamestnanosti a sociálnej solidarity – Progress

(2006/C 238 E/03)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 13 ods. 2, článok 129 a článok 137 ods. 2 písm. a),

so zreteľom na návrh Komisie,

so zreteľom na stanovisko Európskeho hospodárskeho a sociálneho výboru (1),

so zreteľom na stanovisko Výboru regiónov (2),

konajúc v súlade s postupom ustanoveným v článku 251 zmluvy (3),

keďže:

Na zasadnutí Európskej rady 23. a 24. marca 2000 v Lisabone sa do celkovej stratégie Únie zaradila podpora zamestnanosti a sociálneho začleňovania ako jej integrálna súčasť s cieľom dosiahnuť strategický cieľ Únie stať sa v období nasledujúcich desiatich rokov najkonkurencieschopnejšou a najdynamickejšou znalostnou ekonomikou na svete schopnou udržať trvalý hospodársky rast s väčším počtom a lepšou kvalitou pracovných miest ako aj väčšou sociálnou súdržnosťou. Stanovila pre Úniu ambiciózne ciele a úlohy so zámerom obnoviť podmienky pre plnú zamestnanosť, zlepšiť kvalitu a produktivitu práce a presadzovať sociálnu súdržnosť a trh práce naklonený začleňovaniu. Stratégia sa potom znovu hodnotila na zasadnutí Európskej rady 22. a 23. marca 2005 v Bruseli.

Nediskriminácia je jednou zo základných zásad Európskej únie. Článok 13 zmluvy umožňuje prijatie opatrení na boj proti diskriminácii založenej na pohlaví, rasovom alebo etnickom pôvode, náboženskom vyznaní alebo viere, zdravotnom postihnutí, veku alebo sexuálnej orientácii. Nediskriminácia je zakotvená aj v článku 21 Charty základných práv Európskej únie. Mali by sa zohľadniť osobitné znaky rozmanitých foriem diskriminácie a súčasne by sa mala vytvoriť primeraná akcia s cieľom predchádzať a bojovať proti diskriminácii na jednom alebo viacerých základoch. Pri posudzovaní dostupnosti a výsledkov programu by sa preto malo prihliadať na osobitné potreby osôb so zdravotným postihnutím tak, aby mali zaručený úplný a rovnocenný prístup k činnostiam financovaným týmto programom a výsledkom a hodnoteniam uvedených činností, najmä náhradou dodatočných nákladov, ktoré vzniknú osobám z dôvodu ich zdravotného postihnutia. Skúsenosti získané v dlhoročnom boji proti určitým formám diskriminácie vrátane diskriminácie na základe pohlavia, sa môžu využiť v boji proti iným formám diskriminácie.

Podľa článkov 2 a 3 zmluvy je rovnaké zaobchádzanie s mužmi a ženami základnou zásadou práva Spoločenstva. Smernice a iné akty prijaté na základe tejto zásady zohrávajú významnú úlohu pri zlepšovaní postavenia žien v Únii. Skúsenosti s akciou na úrovni Spoločenstva ukázali, že presadzovanie rodovej rovnosti v politikách Spoločenstva a boj proti diskriminácii si v praxi vyžadujú kombinovanie nástrojov, ktoré sa vzájomne podporujú a ktoré zahŕňajú právne predpisy, nástroje financovania a uplatňovanie v politikách Spoločenstva. V súlade so zásadou rovnosti medzi mužmi a ženami by sa vo všetkých oblastiach a činnostiach tohto programu malo presadzovať uplatňovanie rodového hľadiska.

Keďže ciele tohto rozhodnutia nie je možné uspokojivo dosiahnuť na úrovni členských štátov z dôvodu potreby výmeny informácií na európskej úrovni a šírenia osvedčených postupov v celom Spoločenstve, ale z dôvodov mnohostranného charakteru akcií a opatrení Spoločenstva ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov.

ROZHODLI TAKTO:

Článok 1

Zriadenie a dĺžka trvania programu

1. Týmto rozhodnutím sa zriaďuje program Spoločenstva v oblasti zamestnanosti a sociálnej solidarity s názvom Progress (ďalej len „program“), ktorý má finančne podporovať uskutočňovanie cieľov Európskej únie v oblasti zamestnanosti a sociálnych vecí stanovených v oznámení Komisie o sociálnom programe, a tým prispieť k dosiahnutiu cieľov lisabonskej stratégie v týchto oblastiach.

2. Program sa vykonáva od 1. januára 2007 do 31. decembra 2013.

Článok 2

Všeobecné ciele

1. Program sleduje tieto všeobecné ciele:

2. Vo všetkých oblastiach a činnostiach programu sa presadzuje uplatňovanie rodového hľadiska.

3. Výsledky dosiahnuté v oblastiach a činnostiach programu by mali byť k dispozícii zainteresovaným stranám a v prípade potreby verejnosti. Komisia prípadne riadi výmenu názorov so zainteresovanými stranami.

Článok 3

Štruktúra programu

Program je rozdelený do týchto piatich oblastí:

Článok 4

Oblasť č. 1: Zamestnanosť

Oblasť č. 1 podporuje vykonávanie Európskej stratégie zamestnanosti (ESZ) prostredníctvom:

Článok 5

Oblasť č. 2: Sociálna ochrana a začleňovanie

Oblasť č. 2 podporuje vykonávanie otvorenej metódy koordinácie (OMK) v oblasti sociálnej ochrany a začleňovania prostredníctvom:

Článok 6

Oblasť č. 3: Pracovné podmienky

Oblasť č. 3 podporuje zlepšovanie pracovného prostredia a pracovných podmienok, vrátane zdravia a bezpečnosti pri práci a zosúladenia pracovného a rodinného života prostredníctvom:

Článok 7

Oblasť č. 4: Antidiskriminácia a rozmanitosť

Oblasť č. 4 podporuje účinné vykonávanie zásady nediskriminácie a presadzuje jej uplatňovanie vo všetkých politikách Spoločenstva prostredníctvom:

Článok 8

Oblasť č. 5: Rodová rovnosť

Oblasť č. 5 podporuje účinné vykonávanie zásady rodovej rovnosti a presadzuje uplatňovanie rodového hľadiska vo všetkých politikách Spoločenstva prostredníctvom:

Článok 9

Druhy akcií

1. Program financuje tieto druhy akcií, ktoré prípadne možno vykonávať v nadnárodnom rámci:

2. Činnosti stanovené v odseku 1 písm. b) majú výrazný európsky rozmer, primeraný rozsah s cieľom zabezpečiť skutočnú pridanú hodnotu na európskej úrovni, a vykonávajú ich národné, regionálne alebo miestne orgány, špecializované subjekty zriadené podľa práva Spoločenstva alebo aktéri, ktorí sú považovaní za kľúčových hráčov vo svojej oblasti.

3. Z programu sa nefinancujú žiadne opatrenia na prípravu a vykonávanie európskych rokov.

Článok 10

Prístup k programu

1. Prístup k programu je otvorený pre všetky verejné a/alebo súkromné subjekty, aktérov a inštitúcie, a najmä pre:

2. Komisia sa tiež môže priamo zúčastňovať programu pokiaľ ide o činnosti stanovené v článku 9 ods. 1 písm. a) a b).

Článok 11

Postup pri žiadosti o podporu

1. Činnosti, ktorých druh sa uvádza v článku 9 možno financovať prostredníctvom:

2. Na činnosti, ktorých druh sa uvádza v článku v článku 9 ods. 1 možno udeliť finančnú podporu na základe žiadostí, napríklad členských štátov, v súlade s príslušnými ustanoveniami nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (14), najmä jeho článku 110 a nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 (15), najmä jeho článku 168.

Článok 12

Vykonávacie ustanovenia

1. V súlade s postupom uvedeným v článku 13 ods. 2 sa prijímajú opatrenia potrebné na vykonávanie tohto rozhodnutia, ktoré súvisia s týmito otázkami:

2. Opatrenia potrebné na vykonávanie tohto rozhodnutia, ktoré súvisia so všetkými otázkami, ktoré sú odlišné od tých, ktoré sa uvádzajú v odseku 1 sa prijmú v súlade s postupom uvedeným v článku 13 ods. 3.

Článok 13

Výbor

1. Komisii pomáha výbor.

2. Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na ustanovenia jeho článku 8.

Lehota ustanovená v článku 4 ods. 3 rozhodnutia 1999/468/ES je dva mesiace.

3. Ak sa odkazuje na tento odsek, uplatňujú sa články 3 a 7 rozhodnutia 1999/468/ES so zreteľom na ustanovenia jeho článku 8.

4. Výbor prijme svoj rokovací poriadok.

Článok 14

Spolupráca s ostatnými výbormi

1. Komisia vytvorí potrebné prepojenie s Výborom pre sociálnu ochranu a Výborom pre zamestnanosť s cieľom zabezpečiť, aby boli pravidelne a vhodným spôsobom informované o vykonávaní činností uvedených v tomto rozhodnutí.

2. Komisia informuje o akciách vykonaných v rámci piatich oblastí programu aj ostatné príslušné výbory.

3. Komisia prípadne zriadi pravidelnú a štruktúrovanú spoluprácu medzi výborom uvedeným v článku 13 a monitorovacími výbormi zriadenými pre iné príslušné politiky, nástroje a akcie.

Článok 15

Súlad a komplementarita

1. Komisia v spolupráci s členskými štátmi zabezpečí celkový súlad s ostatnými politikami, nástrojmi a akciami Únie a Spoločenstva, najmä vytvorením vhodných mechanizmov koordinácie činností programu s príslušnými činnosťami súvisiacimi s výskumom, spravodlivosťou a vnútornými vecami, kultúrou, vzdelávaním, odbornou prípravou a politikou pre mládež, ako aj v oblastiach rozšírenia a vonkajších vzťahov Spoločenstva, a súlad s regionálnou politikou a všeobecnou hospodárskou politikou. Osobitná pozornosť sa venuje možnostiam synergie medzi týmto programom a programami v oblasti vzdelávania a odbornej prípravy.

2. Komisia a členské štáty zabezpečia súlad a komplementaritu a zabránia duplicite medzi činnosťami vykonávanými v rámci programu a inými podobnými akciami Únie a Spoločenstva, najmä v rámci štrukturálnych fondov a osobitne Európskeho sociálneho fondu.

3. Komisia zabezpečí, aby sa výdavky, ktoré sú pokryté týmto programom, nečerpali zo žiadneho iného finančného nástroja Spoločenstva.

4. Komisia pravidelne informuje výbor uvedený v článku 13 o iných akciách Spoločenstva, ktoré prispievajú k dosahovaniu cieľov lisabonskej stratégie v oblasti sociálneho programu.

5. Členské štáty vynaložia maximálne úsilie na zabezpečenie súladu a komplementarity medzi činnosťami v rámci tohto programu a činnosťami vykonávanými na národnej, regionálnej a miestnej úrovni.

Článok 16

Účasť tretích krajín

Tento program je otvorený pre:

Článok 17

Financovanie

1. Finančné krytie pre vykonávanie činností Spoločenstva uvedených v tomto rozhodnutí pre obdobie od 1. januára 2007 do 31. decembra 2013 sa týmto stanovuje na 657 590 000 EUR (16).

2. Počas celého obdobia trvania programu finančný rozpis pre rôzne oblasti zachováva tieto minimálne limity:

3. Najviac 2 % finančného krytia sú určené na vykonávanie programu, napríklad na pokrytie výdavkov spojených s pôsobením výboru uvedeného v článku 13 alebo na hodnotenia vykonávané podľa článku 19.

4. Ročné rozpočtové prostriedky sú schvaľované rozpočtovým orgánom v rámci limitov finančného rámca.

5. Komisia môže využiť technickú a/alebo administratívnu pomoc pre vzájomný prospech, tak Komisie, ako aj prijímateľov, či na podporu výdavkov.

Článok 18

Ochrana finančných záujmov Spoločenstva

1. Komisia zabezpečí, aby sa pri vykonávaní akcií financovaných podľa tohto rozhodnutia chránili finančné záujmy Spoločenstva uplatňovaním preventívnych opatrení proti podvodom, korupcii a akýmkoľvek iným protiprávnym činnostiam, a to účinnými kontrolami a vymáhaním neoprávnene uhradených čiastok, a v prípade zistenia nezrovnalostí účinnými, primeranými a odradzujúcimi sankciami v súlade s nariadeniami Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (17) a (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (18), a nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (19).

2. Pre akcie Spoločenstva financované podľa tohto rozhodnutia znamená pojem nezrovnalosť uvedený v článku 1 ods. 2 nariadenia (ES, Euratom) č. 2988/95 akékoľvek porušenie ustanovenia práva Spoločenstva alebo akékoľvek porušenie zmluvnej povinnosti vyplývajúce z konania alebo opomenutia hospodárskeho subjektu, dôsledkom čoho je alebo by mohlo byť poškodenie všeobecného rozpočtu Európskej únie alebo rozpočtov spravovaných Európskou úniou neoprávnenou výdavkovou položkou.

3. Zmluvy a dohody ako aj dohody so zúčastnenými tretími krajinami vyplývajúce z tohto rozhodnutia ustanovia najmä dohľad a finančnú kontrolu zo strany Komisie (alebo akéhokoľvek zástupcu ňou povereného) a audity Dvora audítorov, ktoré sa v prípade potreby vykonajú na mieste.

Článok 19

Monitorovanie a hodnotenie

1. Na účely zabezpečenia pravidelného monitorovania programu a umožnenia všetkých potrebných zmien smerovania Komisia vypracuje výročné správy o činnosti zamerané na výsledky programu a odovzdá ich Európskemu parlamentu a výboru uvedenému v článku 13.

2. Rôzne oblasti programu sa hodnotia aj v polovici jeho trvania, čo zabezpečí pohľad na program ako celok s cieľom zmerať pokrok dosiahnutý pri plnení cieľov programu, účinnosť využívania zdrojov a jeho pridanú hodnotu na európskej úrovni. Toto hodnotenie možno doplniť priebežnými hodnoteniami. Vykonáva ich Komisia za pomoci externých odborníkov. Ak sú k dispozícii výsledky týchto hodnotení, uvedú sa v správach o činnosti uvedených v odseku 1.

3. Komisia vykoná do 31. decembra 2015 za pomoci externých odborníkov hodnotenie ex-post pokrývajúce celý program na účely zmerania dosahu cieľov programu a jeho pridanej hodnoty na európskej úrovni. Komisia predloží odborné hodnotenie Európskemu parlamentu, Rade, Európskemu hospodárskemu a sociálnemu výboru a Výboru regiónov.

4. Vykonávanie jednotlivých oblastí programu vrátane prezentácie výsledkov a dialógu o budúcich prioritách sa tiež prediskutuje v rámci fóra pre vykonávanie sociálneho programu.

Článok 20

Nadobudnutie účinnosti

Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

(1) Ú. v. EÚ C 255, 14.10.2005, s. 67.

(2) Ú. v. EÚ C 164, 5.7.2005, s. 48.

(3) Stanovisko Európskeho parlamentu zo 6. septembra 2005 (zatiaľ neuverejnené v úradnom vestníku), spoločná pozícia Rady z 18. júla 2006 a pozícia Európskeho parlamentu z ..... (zatiaľ neuverejnená v úradnom vestníku).

(4) Ú. v. ES L 303, 2.12.2000, s. 23.

(5) Ú. v. ES L 17, 19.1.2001, s. 22. Rozhodnutie naposledy zmenené a doplnené rozhodnutím č. 1554/2005/ES (Ú. v. EÚ L 255, 30.9.2005, s. 9).

(6) Ú. v. ES L 10, 12.1.2002, s. 1. Rozhodnutie naposledy zmenené a doplnené rozhodnutím č. 786/2004/ES (Ú. v. EÚ L 138, 30.4.2004, s. 7).

(7) Ú. v. ES L 170, 29.6.2002, s. 1. Rozhodnutie zmenené a doplnené rozhodnutím č. 786/2004/ES.

(8) Ú. v. EÚ L 157, 30.4.2004, s. 18. Rozhodnutie zmenené a doplnené rozhodnutím č. 1554/2005/ES.

(9) Ú. v. ES L 180, 19.7.2000, s. 22.

(10) Ú. v. ES L 303, 2.12.2000, s. 16.

(11) Ú. v. EÚ L 373, 21.12.2004, s. 37.

(12) Ú. v. EÚ C ...

(13) Ú. v. ES L 184, 17.7.1999, s. 23.

(14) Ú. v. ES L 248, 16.9.2002, s. 1.

(15) Ú. v. ES L 357, 31.12.2002, s. 1. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

(16) Táto suma vychádza z údajov za rok 2004 a podlieha technickej úprave, ktorá zohľadní infláciu.

(17) Ú. v. ES L 312, 23.12.1995, s. 1.

(18) Ú. v. ES L 292, 15.11.1996, s. 2.

(19) Ú. v. ES L 136, 31.5.1999, s. 1.

ODÔVODNENÉ STANOVISKO RADY

I. ÚVOD

Komisia 27. augusta 2004 predložila svoj návrh rozhodnutia Európskeho Parlamentu a Rady, ktorým sa zavádza program Spoločenstva v oblasti zamestnanosti a sociálnej solidarity – Progress (2007-2013). Právny základ tohto návrhu spočíva v článku 13 ods. 2, článku 129 a článku 137 ods. 2 písm. a) zmluvy. Návrh v podstate spája v jednom texte niekoľko programov, ktoré boli v minulosti predmetom samostatných rozhodnutí.

Výbor regiónov zaujal stanovisko 23. februára 2005 a Európsky hospodársky a sociálny výbor predložil svoje stanovisko 6. apríla 2005.

Európsky parlament počas plenárneho zasadnutia v dňoch 5. až 8. septembra 2005 zaujal stanovisko v prvom čítaní a k návrhu rozhodnutia prijal 72 pozmeňujúcich a doplňujúcich návrhov.

Komisia prijala svoj zmenený a doplnený návrh 21. októbra 2005. Komisia 24. mája 2006 prijala zmenený a doplnený návrh, ktorý sa vzťahoval len na článok 17 ods. 1, rozpočet programu.

Rada prijala 18. júla 2006 spoločnú pozíciu v súlade s postupom ustanoveným v článku 251 zmluvy.

II. CIEĽ

Celkovým cieľom tohto programu je konsolidovať činnosti začaté v rámci predchádzajúcich rozhodnutí do jedného efektívneho programu, ktorý by trval od 2007 do 2013. Činnosti programu sú rozdelené do piatich rôznych častí: zamestnanosť, sociálna ochrana a začlenenie, pracovné podmienky, nediskriminácia a rozmanitosť a rodová rovnosť.

III. ANALÝZA SPOLOČNEJ POZÍCIE

1. Všeobecne

Rada, Európsky parlament a Komisia sa v celku vo svojich prístupoch k tomuto programu približujú. Do spoločnej pozície sa prebral značný počet pozmeňujúcich a doplňujúcich návrhov Európskeho parlamentu (viac informácií môžete nájsť v časti 2).

Rozpočet programu vo výške 657,59 miliónov eur (1) dohodli tieto tri inštitúcie v rámci medziinštitucionálnej dohody o finančných výhľadoch na roky 2007 až 2013. Táto dohoda je premietnutá v spoločnej pozícii (článok 17 ods. 1).

Hlavnou zmenou oproti návrhu Komisie je to, že v článku 17 ods. 2 spoločnej pozície je celkový rozpočet úplne rozdelený medzi rôzne časti programu; Komisia pôvodne navrhovala nechať desať percent nerozdelených rezerv, ktoré sa mali prideliť medzi päť častí programu počas jeho vykonávania. Parlament vo svojom pozmeňujúcom a doplňujúcom návrhu 67 chcel zvýšiť finančné prostriedky pre dve oblasti: oblasť 2 (sociálna ochrana a začlenenie) a oblasť 5 (rodová rovnosť). Rada plne prijíma tento pozmeňujúci a doplňujúci návrh, ale chce tiež zvýšiť finančné prostriedky pre dve ďalšie oblasti, t.j. oblasť 1 (zamestnanosť) a 3 (pracovné podmienky). Rada sa následne domnieva, že najlepšie je prideliť všetky finančné prostriedky už od začiatku programu, keďže by bolo zbytočne nešikovné rozdeľovať každý rok relatívne malú rezervu. Rada sa domnieva, že takéto úplné rozdeľovanie finančných prostriedkov spĺňa cieľ Európskeho parlamentu, ktorý vo svojich pozmeňujúcich a doplňujúcich návrhoch zdôraznil význam transparentnosti rozpočtového rozhodovania.

2. Pozmeňujúce a doplňujúce návrhy Európskeho parlamentu, ktoré prevzala Rada

Rada prijala veľký počet pozmeňujúcich a doplňujúcich návrhov Parlamentu. Pozmeňujúce a doplňujúce návrhy, 2, 3, 5, 6, 7, 8, 10, 11, 12, 15, 17, 19, 20, 21, 22, 24, 25, 26, 27, 30, 34, 36, 39, 40, 42, 43, 44, 45, 46, 53, 61, 62, 63, 65, 67, 69 a 70 boli prijaté v celom rozsahu, aj keď sa na niektorých miestach urobili drobné jazykové úpravy alebo aktualizácia (ako napríklad používanie pojmu národné reformné programy, ktorý sa zaviedol na zasadnutí Európskej rady v marci 2005, namiesto národných akčných plánov v pozmeňujúcom a doplňujúcom návrhu 22).

Veľa pozmeňujúcich a doplňujúcich návrhov sa prijalo čiastočne alebo sa prevzali do inej časti textu alebo sa prevzala ich myšlienka. Rada má k nim tieto pripomienky:

Pozmeňujúci a doplňujúci návrh 4: Rada a pripája k obavám Parlamentu o migrantoch a neprihlásenej práci, nedomnieva sa však, že by automaticky spolu súviseli; a preto Rada zmenila znenie, aj keď prijala myšlienku tohto návrhu (odôvodnenie 6).

Pozmeňujúci a doplňujúci návrh 9 o úlohe MVO: Rada sa s Parlamentom zhodla na dôležitej úlohe MVO a do textu sa vložilo nové odôvodnenie s iným znením, ktoré však pochádza z tohto pozmeňujúceho a doplňujúceho návrhu Parlamentu (odôvodnenie 11).

Pozmeňujúci a doplňujúci návrh 13 o všeobecných cieľoch programu: Rada neuznáva začlenenie textu o vytvorení väčšieho počtu lepších pracovných príležitostí v článku 2, keďže toto nie je v právomoci programu.

Pozmeňujúci a doplňujúci návrh 14 tiež o všeobecných cieľoch: Rada uznáva vloženie inovačných prístupov do textu, domnieva sa však, že program by sa mal zamerať na úroveň EÚ, a preto do spoločnej pozície (článok 2 ods. 1 písm. d)) nezahrnula slová regionálny a národný.

Pozmeňujúci a doplňujúci návrh 16 o podpore kapacity kľúčových sietí EÚ: Rada sa domnievala, že nie je potrebné uvádzať zoznam konkrétnych požiadaviek na tieto siete (článok 2 ods. 1 písm. f)).

Pozmeňujúci a doplňujúci návrh 18 o šírení výsledkov: Rada sa zhodla s Parlamentom na význame takéhoto šírenia, ale sa domnieva, že je zbytočné uvádzať v článku zoznam zainteresovaných strán, ktorým sa majú tieto výsledky poskytovať (článok 2 ods. 3).

Pozmeňujúci a doplňujúci návrh 28 o začleňovaní rodovej rovnosti do politík (článok 6): Rada plne súhlasí s touto zásadou a o táto otázka sa rieši v článku 2 ods. 2.

Pozmeňujúci a doplňujúci návrh 29 o štatistikách v oblasti pracovných podmienok: Rada nepovažuje za potrebné opisovať typy ukazovateľov (článok 6 písm. a)).

Pozmeňujúci a doplňujúci návrh 32 o pracovných podmienkach: Druhá časť tohto návrhu (o konkrétnych otázkach v rámci širšej oblasti pracovných podmienok) nie je v celom rozsahu zahrnutá v texte, keďže sa považuje za už zahrnutú (článok 6 písm. d)).

Pozmeňujúci a doplňujúci návrh 35 o nediskriminácii a rôznorodosti: Rada sa domnieva, že slová „a opatrení zameraných na boj proti“ sú už zahrnuté na začiatku zmieneného bodu (článok 7 písm. a)).

Pozmeňujúci a doplňujúci návrh 37 tiež o nediskriminácii a rôznorodosti: Rada sa zhodla s Parlamentom na pridaní zoznamu zainteresovaných strán, ale použila mierne odlišný zoznam, aby sa zachoval súlad s článkami, ktoré sa zaoberajú inými oblasťami programu (článok 7 písm. c)).

Pozmeňujúci a doplňujúci návrh 38 tiež o nediskriminácii a rôznorodosti: Rada sa s Komisiou zhodla na zosúladení znenia tohto odseku s podobnými odsekmi v iných článkoch. Tak ako aj v prípade pozmeňujúceho a doplňujúceho návrhu 16 nepovažuje za potrebné uvádzať zoznam charakteristických vlastností MVO (článok 7 písm. d)).

Pozmeňujúci a doplňujúci návrh 48: Rada pri tomto zmenenom a doplnenom návrhu nasledovala Komisiu a zahrnula tento odkaz do národných pomerov v znení článku 9 ods. 1 písm. b), prvá zarážka.

Pozmeňujúci a doplňujúci návrh 49: Rada súhlasí so zmeneným a doplneným návrhom Komisie, že nie je potrebné uvádzať zoznam ostatných zainteresovaných subjektov (článok 9 ods. 1 písm. c) bod iii)).

Pozmeňujúci a doplňujúci návrh 54 a 55 o prístupe k programu: Rada chce aj napriek tomu, že je program otvorený aj pre regionálne a národné MVO, zdôrazniť úlohu MVO organizovaných na úrovni EÚ. V tejto súvislosti chce Rada podobne zdôrazniť dôležitú úlohu verejných služieb zamestnanosti. Poznamenáva však, že všetky orgány, subjekty a inštitúcie môžu mať prístup k programu, ako sa uvádza v úvodnej časti článku 10.

Pozmeňujúci a doplňujúci návrh 64 o súlade a komplementarite. Hoci sa Rada zhoduje s Parlamentom na dôležitosti tejto otázky, domnieva sa, že na túto otázku sa vzťahuje článok 15 ods. 2 a preto nie je potrebné v právnom dokumente uvádzať zoznam rôznych európskych agentúr.

Pozmeňujúci a doplňujúci návrh 66 o celkovom rozpočte: Pozri poznámky vyššie, v oddiele III, bod 1.

Pozmeňujúci a doplňujúci návrh 71 o hodnoteniach: Rada sa zhodla s Parlamentom na tom, že následné hodnotenia by mali byť k dispozícii do 31. decembra 2015. Pokiaľ však ide o ostatné časti parlamentného návrhu, Rada sa pridržiavala zmeneného a doplneného návrhu Komisie (článok 19).

3. Pozmeňujúce a doplňujúce návrhy Európskeho parlamentu, ktoré Rada neprijala

Rada sa pridržiavala rady Komisie a pozmeňujúce a doplňujúce návrhy 23, 33, 50, 51, 56, 57, 59, 60 a 72 nezahrnula do svojej spoločnej pozície.

Pokiaľ ide o pozmeňujúce a doplňujúce návrhy 31, 41, 47, 52, 58 a 68 (ktoré sa zahrnuli do zmeneného a doplneného návrhu Komisie), Rada ich neodporúča zahrnúť do svojej spoločnej pozície:

Pozmeňujúci a doplňujúci návrh 31: Hoci chcel Parlament vypustiť z článku 6 ods. 3 slová vnímania významu prevencie v oblasti, Rada sa domnieva, že je vhodnejšie zachovať v dokumente tieto slová, pretože vnímanie významu prevencie by sa skutočne malo posilňovať.

Pozmeňujúci a doplňujúci návrh 41: Parlament chcel vložiť odkaz na zosúladenie rodinného a pracovného života aj v článku 8 ods. 3; Rada to považuje za nadbytočné, keďže toto znenie sa už vložilo do inej časti dokumentu.

Pozmeňujúci a doplňujúci návrh 47 o fóre: Rada nepovažuje za potrebné zahrnúť v článku 9 (t.j. v článku o typoch opatrení) odkaz na každoročné fórum na vyhodnotenie sociálnej agendy a programu. Nový odsek 4 v článku 19 obsahuje niekoľko myšlienok, ktoré sú v tomto pozmeňujúcom a doplňujúcom návrhu, aj keď sa nepreberajú požiadavky na každoročné organizovanie fóra a na jeho používanie na vyhodnotenie programu.

Pozmeňujúci a doplňujúci návrh 52 o sociálnej agende. Keďže zmenená a doplnená verzia článku 1 už obsahuje odkazy na lisabonskú stratégiu a na sociálnu agendu, Rada považuje nadbytočné zavádzať v článku 9 k tejto téme nový odsek.

Pozmeňujúce a doplňujúce návrhy 58 a 68 o rozpočtovom postupe: Tieto pozmeňujúce a doplňujúce návrhy sú teraz nadbytočné, keďže sa všetky finančné prostriedky programu rozdelia medzi jeho rôzne oblasti. Pozri tiež oddiel III, bod 1.

IV. ZÁVER

Rada sa domnieva, že spoločná pozícia je ako celok v súlade s cieľmi zmeneného a doplneného návrhu Komisie. Rada sa taktiež domnieva, že zohľadnila ciele, ktoré sledoval Parlament vo svojich pozmeňujúcich a doplňujúcich návrhoch k pôvodnému návrhu Komisie.

(1) V cenách roku 2004. Toto zodpovedá 743,25 miliónom eur v indexovaných cenách.